<classify> MKUU wa Mkoa wa Iringa Ally Hapi amewaagiza wafanyabiashara wanaokopesha fedha kwa watu mbalimbali mitaani mkoani Iringa, kujisalimisha Mamlaka ya Mapato Tanzania TRA ili wakadiriwe kodi na walipe kama ilivyo kwa biashara nyingine.Kama wanafanya biashara hiyo bila ya kuwa na leseni ya biashara hiyo naagiza vyombo vya dola na mamlaka zingine zinazohusika ziwasake na kuwachukulia hatua kwa mujibu wa sheria,alisema juzi mjini Mafinga katika kampeni yake ya Nawafuata Mlipo. Kampeni hiyo iliyoanza kutekelezwa wiki iliyopita katika halmashauri ya Manispaa ya Iringa na itakayofanyika katika halmashauri zote za mkoa wa Iringa, inalenga kupokea na kusaidia kuipatia ufumbuzi migogoro ya ardhi, nyumba, mipaka na mashamba mkoani humo.Akizungumza na wananchi wa mji wa Mafinga waliojitokeza kuwasilisha kero hizo, Hapi alisemanimetoa uamuzi huo baada ya kubaini kuwepo na wafanyabishara hao mjini Iringa, wanaokopesha fedha watu mbalimbali kwa riba kubwa na wanaposhindwa kufanya marejesho, kutaifishiwa mali zao zikiwemo nyumba.Akitoa mfano alisema yupo mama mmoja mjane hakumtaja jina aliyewasilisha kero yake katika mikutano yake mjini Iringa ambaye alikopa Sh 600,000 kwa dhamana ya hati ya nyumba yake kwa mmoja wa wafanyabishara hao ambazo zilizaa hadi Sh milioni 10 katika kipindi kisichozidi miaka miwili.Baada ya deni hilo kufika Sh milioni 10, mfanyabishara huyo alimsainisha mama huyo nyaraka zenye muhuri wa hakimu zilizohamishia kwake, umiliki wa nyumba ya mama huyo,alisema. Katika kulishughulikia suala hilo, Hapi alisema ameagiza nyaraka zote zinazohusika na mkopo huo, mkataba na leseni ya biashara hiyo zifikishwe kwake sambamba na watu waliotajwa katika nyaraka hizo, akiwemo mfanyabishara huyo na hakimu anayehusika kugonga muhuri katika nyaraka hizo ili hatua zichukuliwe na maamuzi yatolewe.Kwa mujibu wa sheria ya Benki na Taasisi za Fedha ya mwaka 2006 ni kosa la jinai kwa mtu yeyote kufanya biashara ya kukopesha fedha bila kuwa na leseni ya biashara hiyo inayotakiwa kulipiwa kodi, akataja adhabu kwa mtu anayepatikana na kosa hilo kuwa ni kifungo cha miaka mitano jela au faini ya Sh milioni 20. Wakati sheria hiyo ikiwa wazi, alisema wafanyabiashara hao wamekuwa wakitumia mbinu mbalimbali kutengeneza kesi za jinai, badala ya madai dhidi ya wadaiwa wao na wamekuwa wakishirikiana na baadhi ya mahakimu kutengeneza mikataba ya mikopo hiyo na kusimamia kesi zake pale waombaji wa mikopo hiyo wanaposhindwa kulipa.Alisema kwa nguvu ya mahakimu hao, wanaoshindwa kulipa mikopo hiyo hunyanganywa mali zao na wafanyabiashara hao na kuuzwa kwa watu wengine, jambo linalozidisha umasikini kwa wajasiriamali hasa wanawake. Alisema matokeo ya kukaa ofisini na kuacha kero za wananchi zikomae, kunawajengea chuki wananchi na kuwasababishia wakose haki zao, hatari nyingine ni kuichukia serikali yao. Katika kempeni yake mjini Mafinga, jumla ya kero 172 ziliandikishwa na kuanza kusikilizwa juzi katika mikutano itakayofanyika kwa siku mbili mfululizo.  <topic>: KITAIFA 